ועדת הפנים ואיכות הסביבה, כנסת 17, פרוטוקול מספר 481, 2008-12-23 12:10

אופיר פינס-פז: שלום, אני פותח את ישיבת הוועדה.

אופיר פינס-פז: מנהל האגף, הצג את הבקשה של משרד הפנים.

יעקב עמית: לגבי הרישיונות האישיים לכלי נשק, הן ארגוני והן פרטי, תיגבה חצי אגרה.

יעקב עמית: הכוונה היא לרישיונות שומר.

אופיר פינס-פז: ממי?

יעקב עמית: רק לאנשי המילואים.

אופיר פינס-פז: מה זה רק לאנשי המילואים?

יעקב עמית: אנשי המילואים יוגדרו כאותם אנשים הנושאים תעודה או שנקבל את השמות שלהם.

יפה שפירא: האם יש תעודות?

יעקב עמית: יש תעודות, אבל אנחנו רוצים שזה יועבר אלינו בקובץ.

אופיר פינס-פז: האם זה במסגרת חוק המילואים?

יעקב עמית: נכון.

אופיר פינס-פז: מי מייצג את משרד הביטחון?

שלי הרטמן: זה בעצם יישום של החלטת הממשלה.

אופיר פינס-פז: היום התקשר אליי סגן שר הביטחון ואמר לי שאנחנו בוועדה אמורים לדון בחוק המילואים.

אופיר פינס-פז: אני אמרתי לו, שלפי מיטב ידיעתי חוק המילואים לא אצלנו אלא בוועדת חוץ וביטחון.

אופיר פינס-פז: עכשיו אני מבין.

אופיר פינס-פז: נעדכן אותו, שדנו בכך וטיפלנו בכך.

אופיר פינס-פז: זה עניין אוצרי.

אופיר פינס-פז: יש מדיניות לכנסת, שבאה לידי ביטוי בחקיקה, שאנחנו רוצים להיטיב עם מי שמשרת במילואים במגוון רחב של הטבות.

אופיר פינס-פז: אני מבין שאחת ההטבות שאתם חשבתם עליה היא הקטנת האגרה לחצי.

אופיר פינס-פז: כמה האגרה היום?

יעקב עמית: היום האגרה היא 50 שקלים.

יעקב עמית: מראשון לחודש היא תהיה 55 שקלים.

אופיר פינס-פז: האם זה מה שיקל?

אופיר פינס-פז: במקום 50 שקלים 25 שקלים לשנה.

יעקב עמית: זו מכפלה של 3 שנים, כי אנחנו גובים את האגרה 3 שנים קדימה.

יעקב עמית: במקום 150 שקלים אנחנו מדברים על 75 שקלים.

אופיר פינס-פז: זה כבר נשמע יותר טוב.

תומר רוזנר: אבל זה ל-3 שנים.

אופיר פינס-פז: זה לא משנה.

אופיר פינס-פז: עדיין הוא צריך להוציא בפעם אחת את הכסף.

תומר רוזנר: יש לנו הערות.

תומר רוזנר: חבל שלא נאמר שמוסיפים פה אגרה חדשה לנשק של השומרים.

תומר רוזנר: עד היום השומרים לא היו משלמים עבור הנשק שהם מקבלים מחברת השמירה.

אופיר פינס-פז: אבל את זה אנחנו עשינו במסגרת החקיקה.

תומר רוזנר: כפי שאתה זוכר, במסגרת החקיקה אנחנו הוספנו את הצורך בקבלת רישיון לשומר עצמו.

אופיר פינס-פז: נכון.

אופיר פינס-פז: עשינו את זה לטובת השומרים, על מנת שלא יהיה סחר בשומרים.

תומר רוזנר: לכן, כאן מבקשים כאן להוסיף שהם יצטרכו לשלם אגרה עבור הרישיון.

אופיר פינס-פז: וזה לא מתחייב מהחוק.

תומר רוזנר: לא, ודאי שלא.

אופיר פינס-פז: אז מגניבים לנו את זה עכשיו דרך המילואימניקים.

תומר רוזנר: לא מגניבים.

תומר רוזנר: זה נאמר במפורש.

תומר רוזנר: זה חלק מהבקשה לתיקון.

אופיר פינס-פז: אבל יש פה בקשה כפולה.

תומר רוזנר: נכון.

תומר רוזנר: יש פה שתי בקשות שנכרכו יחדיו.

אופיר פינס-פז: התפלאתי מאיפה באה נדיבות לבה של הממשלה.

יעקב עמית: זה לא מדויק.

יעקב עמית: רישיון שומר הופיע בעבר במשרד המשפטים, ושם משלמים אגרה קצת יותר גבוהה.

אופיר פינס-פז: מי משלם?

יעקב עמית: אותו שומר.

תומר רוזנר: לא.

תומר רוזנר: רישיון שומר לפי סעיף 19 לחוק החוקרים הפרטיים ושירותי שמירה הוא רישיון ששומר מקבל באופן פרטני.

תומר רוזנר: כפי שאתה יודע, השומרים לא מקבלים רישיונות פרטניים ממשרד המשפטים, כי ועדת שירותי השמירה לא נותנת רישיונות אישיים אלא רישיונות לחברת השמירה.

תומר רוזנר: לכן, השומר לא משלם אגרה.

יעקב עמית: בכל אופן, פה ניתן רישיון אישי, שנכנס לתוך התיקון של מרץ 2008.

יעקב עמית: היום אנחנו נותנים רישיון אישי לכל אדם ואדם.

יעקב עמית: על הרישיון הזה משלמים אגרה.

תומר רוזנר: אם הוועדה תאשר.

אופיר פינס-פז: יש בזה סוג של היגיון.

תומר רוזנר: אני לא אומר שלא.

אופיר פינס-פז: נתת לי בהתחלה להבין שלא.

תומר רוזנר: לא.

תומר רוזנר: אני אומר, שכאשר מציגים את הנושא צריכים להיות ערים לכך שמוסיפים פה אגרה חדשה.

אופיר פינס-פז: אבל אתה אמרת את זה בקונוטציה אחרת.

אופיר פינס-פז: היה צליל של שלילה.

תומר רוזנר: לא.

אופיר פינס-פז: אני חושב שזה סביר.

אופיר פינס-פז: אנחנו נותנים להם רישיון, ומישהו צריך לטפל בכל זה.

אופיר פינס-פז: מנהלת הוועדה אומרת לי, שבוועדת חוץ וביטחון אומרים שלא מונפקים תעודות של חיילי מילואים.

אופיר פינס-פז: לפי מה יתנו את ההנחה, לפי הצהרה?

שלי הרטמן: זה מוקפא.

שלי הרטמן: זה לא רלוונטי, משום שפעם אחת הקובץ אם השמות של הזכאים יועבר בצורה אלקטרונית למשרד הפנים, ופעם השנייה ברגע שאין תעודות אפשר להנפיק אישור שהוא שווה ערך לתעודה במשרדי קצין העיר.

תומר רוזנר: זאת לא הבקשה.

אופיר פינס-פז: למה אתם לא מנפיקים תעודות מילואימניקים?

שלי הרטמן: עד לא מזמן הן הונפקו.

שלי הרטמן: הפסיקו את התהליך כרגע.

אופיר פינס-פז: למה?

שלי הרטמן: כדי לבנות מנגנון שמטפל בזה בצורה רצינית ומסודרת.

שלי הרטמן: לקראת יום המילואים במאי יקום מנגנון מסודר שיטפל בזה, שהצבא יהיה אחראי עליו.

אופיר פינס-פז: מתי צריך לשלם את האגרות?

שלי הרטמן: מתי שהוועדה תחליט ליישם את זה.

אופיר פינס-פז: בינואר?

יעקב עמית: לא.

יעקב עמית: כרגע כל חודש אנחנו מוציאים לקבוצה אחרת של מחזיקי רישיונות, ולא חשוב אם מדובר בנשק ארגוני או בנשק פרטי.

יעקב עמית: כאשר ניתן הרישיון האגרה צריכה להיות משולמת.

תומר רוזנר: יש לנו גם הערות לגבי הנושא של המילואים, כאשר חלק מהן מסוכמות עם היועץ המשפטי של משרד הפנים.

תומר רוזנר: כאן מבוקש לתת הנחה רק בבקשה הראשונה לרישיון.

תומר רוזנר: כוונת משרד הפנים היא גם כאשר מדובר בחידוש רישיון שנעשה מדי שלוש שנים.

תומר רוזנר: לכן, צריך להבהיר שמדובר בהנחה שניתנת הן בעד בקשה לרישיון והן בעד חידוש רישיון שנעשה מעת לעת.

תומר רוזנר: נושא שני הוא הגדרה של חייל מילואים.

תומר רוזנר: יש לנו בעיה משולשת עם ההגדרה המוצעת כאן.

תומר רוזנר: תחילה, היא מדברת על חייל מילואים שיש בידו תעודת מילואים ומופיע בקובץ הממוחשב.

תומר רוזנר: אלה שני תנאים מצטברים שאין בהם שום בהירות.

תומר רוזנר: לא ברור מי זכאי לתעודת מילואים.

תומר רוזנר: הנושא הזה לא נקבע בפקודות המטכ"ל.

תומר רוזנר: אין הגדרה מחייבת של מי זכאי לתעודת מילואים.

תומר רוזנר: הנושא מופיע באתר של קצין מילואים ראשי, אבל אין החלטה מחייבת בעניין.

תומר רוזנר: לעומת זאת, בהחלטת הממשלה שקבעה מי זכאי להנחות האלה נקבע מפורש שחייל מילואים ששירת 10 ימים בשנה הוא זה שיהיה זכאי להנחות.

תומר רוזנר: אנחנו מציעים לעגן את ההגדרה הזו בתוך התקנה עצמה, כפי שהממשלה קבעה.

תומר רוזנר: נושא נוסף נוגע למי שמתנדב לשירות מילואים.

תומר רוזנר: ההצעה כאן מדברת רק על מי שמשרת במילואים שהוא חייב בו לפי החוק.

תומר רוזנר: חוק שירות המילואים מדבר ואומר שגם מי שמתנדב לשירות מילואים מעבר למה שהוא חייב, רואים את שירות המילואים שלו כשירות מילואים לכל דבר.

תומר רוזנר: לכן, צריך להוסיף שגם מי שהתנדב לשירות מילואים של 10 ימים בשנה או יותר יהיה זכאי לאותה הנחה.

תומר רוזנר: לגבי הקובץ הממוחשב ישנה בעיה של פרטיות.

תומר רוזנר: מי שמביא אישור מהצבא, שהוא שירת את השירות שמזכה אותו בהנחה, יקבל את ההנחה.

תומר רוזנר: אם הוא לא רוצה שמשרד הפנים יידע שהוא שירת במילואים, זו זכותו לשלם כפול.

תומר רוזנר: יש פה בעיה של פרטיות.

תומר רוזנר: יותר מדי מאגרי מידע מתחילים להחליף ידיים ולהתרכז במשרד הפנים.

תומר רוזנר: לכן, אנחנו מציעים שלא יועבר קובץ ממוחשב כפי שמוצע כאן.

אופיר פינס-פז: אלא?

תומר רוזנר: שאדם יציג אישור ויקבל את ההנחה.

תומר רוזנר: אם הוא לא רוצה שיידעו שהוא שירת במילואים, זו זכותו.

יעקב עמית: בעבר כאשר חיילי המילואים היו פטורים לגמרי מהאגרה, היתה הגבלת קצין.

יעקב עמית: היא הוגבלה בעקבות זה שהטלנו עליהם אגרות בנובמבר 2005.

יעקב עמית: היום ישנה הגבלה ממילא על ידי משרד הבריאות והמשטרה.

תומר רוזנר: נושא נוסף, שהוא על דעת היועץ המשפטי של משרד הפנים, הוא שיובהר שההנחה ניתנת למי שיש את הזכאות במועד הגשת הבקשה לרישיון.

תומר רוזנר: אם למשרד הפנים לוקח זמן לבדוק ולברר, זה לא מעניין.

תומר רוזנר: אם במועד הגשת הבקשה הוא חייל מילואים שעונה לקריטריונים, הוא יהיה זכאי להנחה.

אופיר פינס-פז: האם ההערות מוסכמות או שיש מחלוקת?

יעקב עמית: רק לגבי העברת מידע.

אופיר פינס-פז: לא יהיה העברת מידע.

אופיר פינס-פז: מעבר לשאלת מאגרת המידע, הסודיות והפרטיות, שאלה עקרונות שאנחנו דוגלים בהם גם אם אין כוונה לעשות שימוש לרעה, בהליך בירוקראטי נדמה לך שאתה עושה דבר טוב ופתאום מסתבר לך שאתה עושה דבר רע.

אופיר פינס-פז: בנוסף, מקורות המידע בכלל לא מוגנים.

אופיר פינס-פז: למשל, כל החומר של מנהל אוכלוסין נמצאים באינטרנט.

אופיר פינס-פז: יש בעיה מאוד קשה באבטחת מאגרי מידע.

אופיר פינס-פז: גם להעביר מאגר מידע של כל המינויים של ישראל זה דבר מסוכן.

אופיר פינס-פז: אם מאגר המילואים של ישראל ייפול בידי ידיים לא רצויות, אוי ואבוי לנו.

יעקב עמית: אנחנו יכולים לעשות הפוך – אנחנו נעביר את מאגר המידע של נושאי הנשק, והם יאמרו לנו מי מתוכם איש מילואים.

אופיר פינס-פז: אני לא מבין מדוע אי אפשר להנפיק תעודות לחיילי מילואים.

שלי הרטמן: זה היה.

אופיר פינס-פז: אז תמשיכו את התהליך.

אופיר פינס-פז: אם אותו אדם רוצה, הוא תמיד יכול לקבל אישור על כך שהוא חייל מילואים.

אופיר פינס-פז: תהיה יותר בירוקרטיה, אבל מאגר המידע של כל חיילי המילואים של ישראל ומאגר מידע של כל נושא הנשק בישראל הם שני מאגרים די בעייתיים להעברה ולהצלבת מידע.

אופיר פינס-פז: יכול מאוד להיות שלא יקרה שום אסון, אבל כבר קרו תקלות חמורות שלא מטופלות.

אופיר פינס-פז: הקובץ הראשי של מנהל אוכלוסין של כל תושבי מדינת ישראל נמצא באינטרנט, כך שניתן להוציא מידע על כל אזרח במדינה.

אופיר פינס-פז: זה דבר חמור.

אופיר פינס-פז: אלה דברים שברחו ממשרד הפנים, והמשטרה לא הצליחה להתחקות אחרי האנשים.

אופיר פינס-פז: למה לנו לקחת סיכון מן הסוג הזה?

יעקב עמית: אנחנו מוציאים את ההודעות מראש.

יעקב עמית: אם לא ניתן את ההנחה הזו מראש, זה יטרטר את הציבור, זה יקשה על המערכת ועל אותם אנשים שזכאים לקבל את ההטבה.

יעקב עמית: אם הם זכאים, כדאי שהם יקבלו אותה בזמן ההודעה מבלי שכל אחד יצטרך לרוץ למשרד הפנים.

אופיר פינס-פז: ברור, אבל מה אתה יכול לעשות?

אופיר פינס-פז: משרד הביטחון יכול להודיע לכל חיילי המילואים, שהחל מיום שנחליט הם יהיו זכאים להנחה באגרה.

אופיר פינס-פז: אפשר לשלוח את זה לכולם ולומר, שמי שיש לו צורך לחדש רישיון נשק מוסדי או אישי יוכל לקבל הנחה של 50%.

יעקב עמית: אבל אז הוא יצטרך לבוא למשרד הפנים על מנת לקבל אותה.

יעקב עמית: הוא גם לא יוכל לחדש את הרישיון באתר האינטרנט, כפי שאנחנו מאפשרים היום.

יעקב עמית: כלומר, את כל ההקלות אנחנו מבטלים.

אופיר פינס-פז: יש פה יותר מדי בירוקרטיה.

שלי הרטמן: יש שתי נקודות שכדאי לציין.

שלי הרטמן: האחת היא, שאנחנו לא מדברים על כל מערך המילואים של צה"ל.

שלי הרטמן: מדובר על מי שמוגדר כאיש מילואים פעיל.

שלי הרטמן: היו על כך דיונים בוועדת חוץ וביטחון.

אופיר פינס-פז: מדובר על מי שמשרת 10 ימים ומעלה בשנה.

שלי הרטמן: דבר שני, כל שיטת העבודה הזו כבר פועלת.

שלי הרטמן: מעברים קבצים למשרד התחבורה כדי לקבל הנחה באגרות של משרד התחבורה.

תומר רוזנר: לא ידעתי שיש הנחה במשרד התחבורה.

תומר רוזנר: אני בדקתי את הדברים, ואני יודע שאין הנחה במשרד התחבורה.

שלי הרטמן: שבוע שעבר זה אושר בוועדת הכספים.

שלי הרטמן: זה החל מ-15 לפברואר.

תומר רוזנר: ועדת הכספים אישרה זאת בחוק השמות ובחוק הדרכונים.

שלי הרטמן: בנוסף, הצבא יודע גם להעביר קבצים גם לפי חיתוך.

שלי הרטמן: משרד הפנים יכול להעביר רשימה של מי שזכאי לחדש.

אופיר פינס-פז: אני מאוד מקווה.

תומר רוזנר: מה עמדתכם לגבי המתנדבים?

שלי הרטמן: אני לא משפטנית, אבל אני יודעת שמכיוון שדין שירות מילואים בהתנדבות כדין שירות מילואים רגיל אין בעיה.

אופיר פינס-פז: אין בעיה, במיוחד שיש את התנאי של 10 ימי שירות בשנה.

אופיר פינס-פז: אם כך, אנחנו נאשר את הצו.

רגינה שורשי: אנחנו ביקשנו להוסיף בתקנה 1א: "על אף האמור בתקנה 1א ובתקנה 3א".

רגינה שורשי: זה לעניין האגרה, שההנחה חלה רק על חידוש הרישיון ולא על תוספת אגרה.

רגינה שורשי: בנוסף, אנחנו רוצים שתחילת התקנות תהיה ב-15 לפברואר, וזה כדי להתארגן מבחינת המחשוב.

תומר רוזנר: השר לא ביקש את הדחייה הזו.

אופיר פינס-פז: במכתב שהשר כתב לא התבקשה שום דחייה.

רגינה שורשי: בשבוע האחרון התבקשנו לעשות את זה.

רגינה שורשי: אנחנו לא נצליח להתארגן מבחינת מחשוב.

אופיר פינס-פז: אז מה הרווחנו מכל מה שדיברנו?

אופיר פינס-פז: דחייה של כמה זמן אתם רוצים?

רגינה שורשי: עד ה-15 לפברואר.

תומר רוזנר: יעקב, מהם החידושים הצפויים בתקופה הזו?

יעקב עמית: יש לנו 14,000 שהם כרגע בקנה, ואני מניח שעוד 14,000 .

תומר רוזנר: בחודשיים האלה?

יעקב עמית: יש כרגע אנשים שכבר קיבלו את הרישיונות ומתגלגלים.

יעקב עמית: כל חודש מוציאים בערך 7,000 איש.

אופיר פינס-פז: האם אי אפשר יהיה לטפל בהם בדרכים לא מחשוביות?

אופיר פינס-פז: הם לא יוכלו לגשת ולקבל?

אופיר פינס-פז: אנחנו לא רוצים לפגוע להם בהנחה.

יעקב עמית: גם את ההנחה הזו צריך להכניס לתוך המערכת.

יעקב עמית: אי אפשר לתת ולא לרשום זאת במערכת.

יעקב עמית: זה צריך להיות מסודר במחשב.

אופיר פינס-פז: למה אי אפשר לעשות את זה רטרואקטיבית?

יעקב עמית: אגב, כבר קבעו את ה-15 לפברואר לדרגות של מנ"ה.

יעקב עמית: אני חושב, שכן חייבת להיות אחידות.

אופיר פינס-פז: כלומר, אתם רוצים שזה ייכנס לתוקף ב-15 לינואר.

אופיר פינס-פז: אם כך, אנחנו מאשרים את ההנחה לחיילי המילואים.

אופיר פינס-פז: אנחנו מאשרים את הצו עם שני תיקונים.

אופיר פינס-פז: התיקון האחד מדבר על תחילה ב-15 לפברואר.

אופיר פינס-פז: התיקון השני מדבר על תוספת חיילי המתנדבים.

תומר רוזנר: שההגדרה תהיה כפי שהיא מופיעה בהחלטת הממשלה.

שלי הרטמן: השאלה אם יש בזה צורך.

תומר רוזנר: יש צורך.

שלי הרטמן: עורך דין של משרד הביטחון אמר, שאם יתחילו לעשות שינויים בתקנות אז יצטרכו ללכת עכשיו אחורה ולתקן עוד דברים.

שלי הרטמן: אלה דברים שהם ברורים לחלוטין, מוסכמים לחלוטין ונדונו מלפני ומלפנים.

אופיר פינס-פז: על מה הוויכוח?

אופיר פינס-פז: אני הבנתי שיש דברים שסיכמנו עליהם.

אופיר פינס-פז: האחד, שהתחילה תהיה ב-15 לפברואר.

אופיר פינס-פז: השני, שגם מתנדבים שיעמדו בקריטריונים של החוק יקבלו את ההנחה.

שלי הרטמן: אין צורך להוסיף את זה.

שלי הרטמן: אם יוסיפו את זה פה, יצטרכו ללכת אחורה למה שכבר אושר ולתקן.

תומר רוזנר: לפי הנוסח המוצע, אף אחד לא יקבל את ההנחה.

תומר רוזנר: ההגדרה של מי שזכאי להנחה, היא חייל מילואים שבידו תעודת מילואים, והם לא נותנים תעודת מילואים.

שלי הרטמן: אבל הוא יכול לקבל אישור.

תומר רוזנר: זה לא מה שכתוב בהגדרה שהצעתם.

אופיר פינס-פז: אני לא מבין מה את רוצה.

אופיר פינס-פז: האם את רוצה שהתקנה תהיה ריקה מתוכן?

שלי הרטמן: חס וחלילה.

אופיר פינס-פז: כפי שזה כתוב פה, בגלל שאתם לא מנפיקים תעודות אף אחד לא מקבל הנחה.

אופיר פינס-פז: האם את משפטנית?

שלי הרטמן: אינני משפטנית.

אופיר פינס-פז: אז למה את מתווכחת עם המשפטנית?

שלי הרטמן: אינני מתווכחת.

אופיר פינס-פז: מסבירים לך שזה המצב.

אופיר פינס-פז: תלכי למי שאמר לך את זה במשרד הביטחון, ותגידי לו שאני אמרתי מה שאני לא רוצה עכשיו להגיד.

אופיר פינס-פז: לא לעצבן אותי.

אופיר פינס-פז: אם נאשר את זה כך, אף אחד לא יקבל הנחה.

אופיר פינס-פז: האם זה ברור?

שלי הרטמן: ברור לחלוטין.

אופיר פינס-פז: תגידי את זה גם לבוס שלך במשרד הביטחון.

אופיר פינס-פז: כדי שיקבלו הנחה, אנחנו נאלצים לשנות.

אופיר פינס-פז: אתם לא מנפיקים תעודות, לצערי.

אופיר פינס-פז: תומר, מה הנוסח שאתה מציע?

תומר רוזנר: הנוסח יהיה כפי שמופיע בהחלטת הממשלה: חייל ששירת 10 ימים בשנה קלנדארית שקדמה למועד הגשת הבקשה.

אופיר פינס-פז: ואז אנחנו מתעלמים מהשאלה, אם יש או אין לו תעודה.

אופיר פינס-פז: אם אין לו תעודה, הוא יקבל לפי אישור של המערכת הממוחשבת.

אופיר פינס-פז: נתנו לכם את כל האופציות כדי לא לתקוע את המערכת.

אופיר פינס-פז: הצו אושר.

אופיר פינס-פז: תודה רבה, הישיבה נעולה.